**Theodoros Katsanevas** (en grego: Θεόδωρος Κατσανέβας), nado en Atenas oo 13 de marzo de 1947, é un político grego. Foi presidente da "Organización grega para o emprego de man de obra" (Οργανισός Απασχόλησης Εργατικού Δυναμικού , OAED) desde 1981 até 1985 e do Instituto de Seguridade Social (Ίδρυμα Κοινωνικών Ασφαλίσεων, IKA) desde 1985 até 1989. Tamén foi deputado polo PASOK (Movemento Socialista Panhelénico) desde 1989 até 2004.

Traxectoria
-----------

Graduouse en Economía na Universidade do Pireo, obtivo unha mestría en Relacións Industriais na Universidade de Warwick e un doutoramento en economía no sector laboral na Escola de Economía e Ciencia Política de Londres. Participou na resistencia contra o réxime dos coroneis, e foi un dos fundadores do PASOK.

En 1981, foi un dos redactores do programa de goberno de Andreas Papandreu e foi nomeado á organización estatal do emprego, a *Organización grega para o emprego de man de obra*. A continuación, pasa ao "Instituto de Seguridade Social" en 1985. En 1989, foi elixido no segundo distrito de Atenas polo PASOK , do cal foi representante até o 2004. Nese ano, el e outros oito deputados foron excluídos oficialmente de candidaturas por parte do propio partido.

O fundador do PASOK, Andreas Papandreu, sogro de Katsanevas, cunha nota no seu testamento aberto en setembro de 1996, chamouno "a vergoña da familia".
En 1998, o xornalista Spyros Karatzaferis publicou no xornal Athinaiki (Αθηναϊκή) unha foto de Katsanevas coa lenda "vergoña" (Όνειδος, *òneidos*). Por esta razón, en 2003, Karatzaferis foi declarado culpable de difamación por un tribunal ateniense e condenado a unha compensación de 10 millóns de dracmas (uns 30.000 euros).

Andreas Papandreou, sogro de Katsanevas.
O 1 de maio de 2013 , fundou un novo movemento, Dracma - Movemento Democrático Grego Cinco Estrelas (ΔΡΑΧΜΗ, Ελληνική Δημοκρατική Κίνηση Πέντε Αστέρων), que se inspira no italiano Movemento 5 Estrelas.
En 2014, unha historia similar á de 1998, Katsanevas pediu unha indemnización de 200 000 euros e unha pena dun ano de prisión para un administrador de Wikipedia en grego, acusándoo de non eliminar partes de textos difamatorios.

Notas
-----

1. 1 2 3  Κώστας Εφήμερος (13 febreiro de 2014). "How a Greek politician is attempting to rewrite history by suing Wikipedia, the online encyclopedia he doesn't understand" (en inglés). ThePressProject.net. Arquivado dende o orixinal o 14 de febreiro de 2014. Consultado o 14 febreiro de 2014.
2. ↑  "Εκτός ψηφοδελτίων ΠΑΣΟΚ οι «εννέα» που υπέγραψαν την τροπολογία για το Πόρτο Καρράς" (en grego). In.gr. 23 xaneiro de 2004. Consultado o 13 febreiro 2014.
3. ↑  Antonio Ferrari (21 setembro de 1996). "Atene: il fattore Mimi' s'abbatte sul voto". *Correr della Sera* (en italiano). p. 11. Consultado o 14 febreiro de 2014.
4. ↑  M. M. (23 setembro de 1996). "I veleni dei Dimitra". *La Stampa* (en italiano). p. 9. Consultado o 20 de abril de 2020.
5. ↑  "Katsanevas Papandreou: Disinherited children contest Papandreou's will Greek premier had left entire estate to widow - Baltimore Sun" (en inglés). The Baltimore Sun. 29-09-1996. Arquivado dende o orixinal o 15-02-2014. Consultado o 15 febreiro de 2014.
6. ↑  "Συνέλαβαν τον Σ. Καρατζαφέρη για χρέος στον Κατσανέβα" (en grego). enet.org. 17 maio de 2003. Arquivado dende o orixinal o 07 de marzo de 2014. Consultado o 14 febreiro de 2014.
7. ↑  Ettore Livini (6 mayo de 2013). "Grillo fa proseliti in Grecia: via al partito "Dracma 5 stelle"". *repubblica.it* (en italiano). Consultado o 14 febreiro de 2014.
8. ↑  Gabriele Vallin (20 maio de 2013). "Grecia: nasce Drachma Movimento democratico Cinque Stelle, il Beppe Grillo greco: "Basta austerità, torniamo alla nostra moneta"" (en italiano). Consultado o 15 febreiro de 2014.

Véxase tamén
------------

### Ligazóns externas

* Páxina persoal

|  |  |
| --- | --- |
| Control de autoridades | 
* Wd: Q12877939
* WorldCat
* VIAF: 1500180
* GND: 15405741X
* ISNI: 0000 0001 1790 4928
* LCCN: n86150256
* NLA: 35832136
* NLG: 20625
* NTA: 131331736
* SUDOC: 15339272X
* WikiTree: Κατσανέβας-1

 |